שירי אפלבי

שירי פרידה אפלבי (באנגלית: Shiri Freda Appleby; נולדה ב-7 בדצמבר 1978) היא שחקנית ובמאית טלוויזיה יהודייה-אמריקאית, מוכרת בשל השתתפותה בסדרה "רוזוול" בתור ליז פרקר, ובסדרה "Unreal" בתור רייצ'ל גולדברג. אפלבי נולדה בלוס אנג'לס, קליפורניה שבארצות הברית, לדינה ולג'רי אפלבי. אמה, דינה אפלבי (לבית בואדר), ישראלית-צברית למשפחה יהודית-ספרדית ממרוקו שהתיישבה בנתניה, והייתה מורה בבית ספר עברי בלוס אנג'לס. אביה אמריקאי וממשפחה יהודית-אשכנזית. היא ואחיה הצעיר איוון גדלו במשפחה שומרת כשרות, היא למדה בבית ספר עברי, ואף חגגה בת מצווה. בשנים 1998–1999 למדה לתואר בספרות אנגלית באוניברסיטת דרום קליפורניה. ב־2010 בזמן צילומי "חיים בלתי צפויים", היא החלה ללמוד לתואר בפסיכולוגיה מאוניברסיטת פיניקס המקוונת, אותו השלימה לאחר כשנה וחצי. אפלבי התחילה את דרכה בגיל ארבע, בפרסומות שונות למוצרים כמו צ'ריוס ו־M&M's. לאחר כחמש שנים התחילה את דרכה כשחקנית בטלוויזיה, בהתחלה כשחקנית אורחת בתוכניות אמריקאיות מפורסמות כמו "שלושים ומשהו" (Thirtysomething), "דוגי האוזר", "ER", "משמר המפרץ", "זינה הנסיכה הלוחמת", "הרקיע השביעי", "בוורלי הילס 90210" ועוד. בשנת 1999, בגיל 21, שיחקה לראשונה בתפקיד קבוע וראשי בסדרת הטלוויזיה "רוזוול", שם גילמה את ליז פארקר. ב־2006 לקחה חלק בסדרת הטלוויזיה מבית ABC "שש מעלות" (Six Degrees), ושיחקה בסרט "אני ריד פיש" בכיכובו של ג'יי בארושל. לאחר מכן לקחה חלק בסדרה "לאהוב ולמות" (To Love and Die). אפלבי לקחה חלק בכ-13 סרטים, בהם "אהבה מהי" (What Love Is) לצד קובה גודינג ג'וניור ואן הייש; "לאהוב כמו הרוח" (Love Like Wind); "המלחמה של צ'ארלי וילסון" (Charlie Wilson's War), לצד טום הנקס וג'וליה רוברטס. ב־2008 קיבלה אפלבי תפקיד חוזר וקבוע בעונה ה-15 של הסדרה "ER", ושיחקה בסרט הטלוויזיה "לאהוב ולמות" בתפקיד של המתנקשת הילדי יאנג. ב־2010 כיכבה אפלבי בסדרת הדרמה "חיים בלתי צפויים", שם גילמה את קייט קסידי. בשנת 2013 שיחקה בסרט הקומדיה "All American Christmas Carol" ("מזמור חג מולד כל-אמריקאי") בכיכובה של טארין מנינג. בשנים 2013–2014 שיחקה בארבעה פרקים בסדרה "בנות" של רשת HBO, וגילמה את נטליה. בשנת 2015 החלה אפלבי לככב בסדרת הדרמה "Unreal" ברשת לייפטיים, בתור רייצ'ל גולדברג, עד לסיום הסדרה בתום עונתה הרביעית ב-2018. בשנת 2022 ביימה פרק בודד (פרק 10) מתוך הסדרה הקומית "Maggie" של רשת הולו. ביולי 2012 התארסה אפלבי לבן זוגה במשך כשנתיים, השף והמסעדן היהודי-אמריקאי ג'ון שוק. בתם הבכורה נולדה ב־23 במרץ 2013, והם התחתנו לאחר מכן. ב-17 בדצמבר 2015 נולד להם בן. פרק זה לוקה בחסר. אנא תרמו לוויקיפדיה והשלימו אותו. The Killing Time‏ (1987) curse ii: the bite‏ (1989) אני מת עלייך (1990) Family Prayers‏ (1993) יותר מאהבה (1999) הקומה השלוש עשרה (1999) Deal of a Lifetime‏ (1999) A Time for Dancing‏ (2002) חיזור מגונה (2002) הקרב של שייקר הייטס (2003) The Skin Horse ‏(2003) אבודים (2004) מתי אוכלים? (2005) משחקי גנגסטה (2005) Love Surreal ‏(2005) Thrill Of The Kill‏ (2006) אני רואה אותך נקודה קום (2006) אני ריד פיש (2006) טיוטה לרצח (2007) What Love Is‏ (2007) מלחמתו של צ'ארלי וילסון (2007) The Devil's Candy‏ (2015) אמא מתערבת (2015) החיים חמוצים (2017) אצלך או אצלי (2023) סנטה ברברה (1985) שלושים ומשהו (1987) גן החיות ברונקס (1988) רוזוול (1999) שש מעלות (2006) לאהוב ולמות ER Welcome to The Captain‏ (2008) חיים בלתי צפויים (2010) Kristin's Christmas Past‏ (2013) - סרט טלוויזיה בנות (2013) Unreal (2015) מדיה וקבצים בנושא שירי אפלבי בוויקישיתוף שירי אפלבי, ברשת החברתית פייסבוק שירי אפלבי, ברשת החברתית אקס (טוויטר) שירי אפלבי, ברשת החברתית אינסטגרם שירי אפלבי, במסד הנתונים הקולנועיים IMDb (באנגלית) שירי אפלבי, באתר AllMovie (באנגלית) שירי אפלבי, במסד הנתונים הקולנועיים KinoPoisk (ברוסית) רותה קופפר, הקשר הישראלי של שירי אפלבי, באתר הארץ, 25 במרץ 2013 דודי כספי, ‏שירי, ארץ ישראל היפה, באתר ‏מאקו‏, 5 ביוני 2016 רביב גולן, "שמחתי לשחק דמות של אישה לא מתוקה", באתר ynet, 22 ביולי 2016 ethnic, Shiri Appleby, Ethnicity of Celebs | What Nationality Ancestry Race, ‏2011-07-17 (באנגלית) Gerri Miller, Actress Shiri Appleby chats about Jewish influences and life on the small screen, JEWISH JOURNAL, ‏12 באוגוסט 2015